# Tuomasvastuuryhmä, Microsoft Teams, ke 9.6.2021 klo 17.00-20.10

Paikalla: Tiina Mononen (pj.), Mikko Wirtanen, Kirsti Ahonen, Hannu Hahto (siht.), Lasse Heikkilä, Kaija Jerkku, Antti Järvelä, Kaija Jääskeläinen, Anne Karhola, Risto Moisio, Kalle Mäki, Päivi Mäki-Jokela, Aarne Plukka, Jouni Siirtola, Anne Vehmas.

1. Kuulumiset ja alkuhartaus

* Aloitettiin kuulumiskierroksella, kun hartauden pitäjällä Anne Karholalla oli alussa yhteysongelmia.
* Kaija Jä ja Mikko ovat olleet haastattelemassa ehdokkaita uudeksi Tuomaspapiksi. Uskotaan että on päädytty hyvään henkilöön. Valinta menee vielä seurakuntaneuvostoon.
* Anne K. piti alkuhartauden, joka perustui hänen lempikohtaansa Raamatussa: "Kaikella on määrähetkensä, aikansa joka asialla taivaan alla..." Anne puhui Saarnaajan kirjan jakeiden pohjalta vanhasta luopumisesta ja uuteen siirtymisestä. Tiina on lähtemässä tuomaspapin tehtävästä ja osa vanhan vastuuryhmän jäsenistä on jäämässä pois ja uusia on tulossa tilalle. Kaija Jä laittoi Tiinalle kuvan erivärisistä lohtuhuiveista, joista Tiina sai valita yhden. Tiina kiitti Annea kauniista sanoista. Tiina saa valitsemansa huivin ja kirkkaan lasisen tuomasristin Aleksanterin kirkosta kun käy siellä.

2. Tuomasväen kokouksen fiilikset

* Anne K: Vaikka kokous pidettiin sähköisesti, oli hyvää keskustelua ja muutettiin vielä joitain asioita sen tuloksena. Kaija Je ei ollut kokouksessa, mutta muistiosta sai hyvän kuvan siitä ja vaikutti olleen hyvä kokous. Tiina: Kaikki osallistuivat kokouksessa ja muokattiin vielä toimintaohjetta, joka lähti sitten seurakuntaneuvostoon.

3. Toimintaohjeen palaute neuvostosta

* Kalle on laittanut tiedoksi ennen kokousta seurakuntaneuvoston pöytäkirjan. Toimintaohje hyväksyttiin sellaisenaan. Kirkkohallitus, jossa Kalle on, oli jokin aika sitten vierailulla Kuopion hiippakunnassa, missä tuli puhetta meidän toimintaohjeestamme, ja Kalle laittoi sen jakoon ja myös Tuomasmessun käsikirjan kirkkohallitukseen ja se on mennyt jo sieltäkin eteenpäin. Kalle sanoi, että voitaisiin viritellä myös eri kaupunkien Tuomasmessujen yhteyttä, esim. Helsingin ja Turun kanssa. TV1:ssä tuli edellisviikonloppuna Naantalista Liikemiesten Lähetysliiton Tuomasmessu. Siinä oli normaaliin kymppimessuun otettu Tuomasmessun aineksia, vähän niin kuin oli suunniteltu Tampereelle ensi vuoden televisioitavaan messuun.
* Kirsti kannatti Tuomasmessujen tapaamista, jollaisia on ollut ainakin 1990-luvulla.
* Tiina muistutti, että Helsingin Tuomasmessun papin Kati Pirttimaan kanssa on jo ollut puhetta, että jotain yhteistoimintaa voisi virittää.

4. Tiimien vetäjät/edustajat

* Anne K: Voidaan sopia pienempi ryhmä, joka valmistelee viestiä kuinka ja kenelle halukkaat voivat ilmoittautua tiimeihin. Anne ehdotti, että voisi olla sama ryhmä, joka valmisteli toimintaohjettakin; Kallelle ja Anne V:lle sopi, ja mukaan saa tulla muitakin.
* **Yhteisötiimi**: Anne Vehmas on edustaja vastuuryhmässä, hänelle saa ilmoittautua.
* **Komeronhoitajat**: Toimintaa vetää ja koordinoi Iiris Vuorenmaa, häneen voi ottaa yhteyttä.
* **Viestintätiimi**: Anne Karhola.
* **Messuisännät**: Aarne Plukka.
* **Kirkkosaliemännät**: Päivi Mäki-Jokela.
* **Tukihenkilöt**: Kaija Jääskeläinen.
* **Striimaajat**: Antti Järvelä.
* **Musiikkitiimi**: Lasse Heikkilä.
* **Pyhäkoulutiimi**: Kaija Jerkku jatkaa siinä, muttei vastuuryhmässä, tällä hetkellä tiimissä on vain 2-3 henkeä. Kaija kysyi onko tiimillä pakko olla vakinaista edustajaa. Tiina sanoi, että näinkin käy.
* **Ehtoollisavustajatiimi**: Tuula Latvala ei jatka. Kaija Jääskeläinen lupasi ottaa vastuun.
* **Tuomasrekisteritiimi**: On käytännössä Kaija Jä ja Anne K., Anneen voi ottaa yhteyttä jos haluaa ottaa osaa rekisteritiimin toimintaan.
* **Esirukoustiimi**: Riitta Sointu on ollut vetäjänä, häneen voi ottaa yhteyttä jos haluaa tiimiin. Sari Papusen toivoma rukousryhmä menee tämän saman alle.
* **Tiskaajatiimi**: Ei ole ollut yhteyshenkilöä. Elena Baranova ja Kaija Jä voivat vastata tiimistä. Kaijaan voi ottaa yhteyttä, kunnes selviää suostuuko Elena toimimaan yhteyshenkilönä.
* **Näkytiimi**: Anne K. on ollut aiemmin vetäjä. Aiemmin tuomaspapit ovat olleet mukana. Tulevalla tuomaspapilla on edelleenkin vain 30 % osuus työajasta tuomastehtäviin, joten vetäjänä voisi olla joku muukin. Anne kysyi Kaija Jerkkua vetämään näkytiimiä hänen kanssaan. Kaija voisi kokeilla, jos voi tehdä työparin kanssa. Voi laittaa molempien yhteystiedot, jos haluaa tiimiin. Tuomasväen kokouksessa todettiin, että koska näkytiimissä on useampi vastuuryhmän jäsen, niin näkytiimistä ei tarvitse olla varsinaista edustajaa vastuuryhmässä. Kirsti kysyi tuodaanko toivomukset näkytiimiin. Tiinan mukaan voidaan tuoda suoraan vastuuryhmään, ei tarvitse kierrättää näkytiimin kautta.
* Tiina totesi, että jatkossa jokaisessa vastuuryhmän kokouksessa pitäisi käsitellä tiimien kuulumiset ja tätä kannatettiin. Kokousten aikataulun pitää olla tiedossa Tuomasmessun sivuilla ja esityslistojen pitää olla julkisia ja ajoissa nähtävillä.
* Laaditaan viesti tiimeihin halukkaille kesäkuun kuluessa.
* Kalle oli huomannut, että pienoiset muutokset, joista sovittiin toimintaohjeeseen tuomasväen kokouksessa, eivät olleet seurakuntaneuvoston kokouksessa hyväksytyssä versiossa. Laitetaan toistaiseksi Tuomasmessun sivuille seurakuntaneuvoston nyt hyväksymä versio. Tiina tarkisti asian Salla Häkkiseltä ja kokoukseen oli mennyt aikaisempi versio. Pienet muutokset voidaan hyväksyä seurakuntaneuvoston seuraavassa kokouksessa heinäkuulla.

5. Sanan suvipäivien messu

* Kaija Jä toimii tukihenkilönä, Tiina liturgina, saarnassa keskustelevat KRS:n Ulla Saunaluoma ja Tampereen Komediateatterin Panu Raipia. Musiikista vastaavat Pyysalon pariskunta ja Lasse Heikkilä. Omat komeronhoitajat rakentavat alttarit. Alttarit rakennetaan 14.6. ja kuvataan 15.6. Kaija Jä kertoi, että kokouspäivänä on laitettu tieto tuomaskirkosta Tuomasmessun sivuille ja laitetaan myös Aamulehden menoinfoon. Pitää vielä selvittää, jääkö tuomaskirkon tallenne vain KRS:n sivuille vai tuleeko Tuomiokirkkoseurakunnankin YouTubeen. Tiina selvittää asian Ismo Santapukilta.
* Kirsti lisäsi, että alttareihin voisi laittaa englanniksi jotain, koska Aleksanterin kirkkoon voi tulla kesällä turisteja.

6. Tapahtumien yön Tuomaslaulajaiset

* Aika vähän on tullut ilmoittautumisia soittajiin, laulajista ei ole vielä tietoa. Elina Orjatsalolle on etsitty tuuraajaa syksyksi. Tapahtumien yönä 5.8. Mikko ja Tiina ovat leirillä, uusi tuomaspappi on jo hommissa. Anne K. voi laatia äänestyksen mitä lauluja lauletaan. Lasse kertoi, että keväällä tuomaskirkoissa on ollut vain viiden hengen lauluryhmä, Tuomaskuoro ei ole varsinaisesti esiintynyt. Elina kertoo sitten kun saa itselleen tuuraajan.
* Päivi kysyi tarvitaanko kirkkosaliemäntää mukaan. Todettiin, että kaiken varalta on hyvä olla.

7. Syksyn messut

* Kello oli jo melkein 19.30, joten Anne K. ehdotti, että voitaisiinko käsitellä ensin tässä alkusyksyn messut ennen toimintasuunnitelman käsittelyä.
* Myös elokuun lopussa 29.8. voi olla messu. Kaija on kysynyt kokoajiksi Tiina ja Lauri Eskelistä, jotka eivät vielä lupautuneet, ehdotti myös Jarmo Rautiaista, joka ei ollut vielä vastannut [kokouksen jälkeen tuli tieto että on varattu tuolloin muualle]. Jos joku tietäisi hyvän kokoajakandidaatin, niin voi ilmoittaa.
* 19.9. on Pipliaseuran messu, jossa on ekumeenisesti saarnaajana Maija Latvala baptistiseurakunnasta. Messun kuviot ovat jo hyvin selvillä. 10.10. on Kotkien messu ja 31.10. Aarnen ja Viestiveljien messu, adventtina 28.11. kokoajina Sari Papunen ja Catarina Ståhle-Nieminen.
* Kokoaja puuttuu vielä elokuun lopun ja uudenvuodenaaton messuilta. Kaija ja Anne K. yrittävät löytää elokuun messulle kokoajan. Hannu sanoi, että voisi kysyä TAMKin korkeakoulupastorilta Jussi Houtulta, olisiko hän halukas kokoamaan elokuun lopun Tuomasmessun, jos aikatauluihin sopii.

8. Toimintasuunnitelma 2022

* Mikko esitteli nopeasti toimintasuunnitelmaa. Anne K. tarkensi, että emme kerää yhtä tiettyä kolehtia Naisten Pankille, vaan se on samanlainen kohde kuin Tuomasmessun kummikohteet Suomen Lähetysseuran kautta. Annen mukaan radioinnin sijasta tarvittaisiin enemmän rahaa striimaukseen. Pitääkö mainita, että kolehdit tehdään keräyksinä? Muutettiin radiointikulut radiointi- ja striimauskuluiksi. Meillä ei ole varsinaisia kolehteja vaan keräyksiä. Jos voidaan kokoontua paikan päällä, voidaan kerätä paikan päällä kolehti ja striimauksen kautta keräys.
* Tehtiin pieniä muokkauksia eräisiin muihinkin kohtiin.
* Tuomasmessun toimintakate on 43 744 €. Kankaanpään rahaston saldo ei ollut vielä tiedossa, mutta Mikko varmistaa sen Leena Waismaalta.
* Kohta kolehdit 2000 € jää Tuomasmessun striimauksen ja radioinnin kuluihin.
* Anne K. totesi, että Tapahtumien yön messuun pitäisi varata ylimääräistä rahaa. Mikon mukaan erikoismessun kulut ovat jo palvelujen tai tarvikkeiden ostoissa. Eva Wäljakselta ja seurakuntien kehittämispalveluista voi kysyä lähtevätkö he erikoismessun kustannuksiin mukaan.
* Kirsti kysyi summasta kohdassa aineet, tavarat ja tarvikkeet. Mikko kertoi, että se on pienentynyt, koska muut kulut ovat suurentuneet. Viestintä kuuluu palvelujen ostoihin.
* Mikon mukaan budjetin sisällä voi tehdä siirtoja, kunhan pysytään loppusumman puitteissa.
* Anne K. toivoi, että tulevaisuudessa teemme sellaisen suunnitelman, että sen onnistumista voidaan mitata ja oltiin samaa mieltä.
* Mikko on luvannut lähettää toimintasuunnitelmaan kokouspäivän jälkeisenä aamuna Leena Waismaalle.

9. Syksyn kokouspäivämäärät

* Kalle totesi, että kannattaa katsoa uuden tuomaspapin kanssa loppusyksyn kokouspäivät, mutta ensimmäinen kokous voidaan sopia jo nyt. Päädyttiin päivään 10.8. jolloin Mikko voi olla paikalla, ja kokoonnutaan aiemman aikataulun mukaisesti klo 17. Varattiin Suurella sydämellä -klubi, jonne mahtuu paremmin kuin Emmaukseen. Voidaan pitää hybridikokouksena, eli osallistua voi myös etänä. Kokouspäivästä täytyy infota myös uutta tuomaspappia.

10. Muut esille tulevat asiat

* Ei ollut.

Mikko siunasi Tiina Monosen uuteen tehtäväänsä ja lopuksi kaikki muutkin. Päätettiin kokous klo 20.09.